Aşa numiţii "hingheri" de maşini ar putea reveni din nou pe străzi la primăvară. Municipalitatea lucrează la un proiect prin care să poată ridica maşinile şoferilor indisciplinaţi. Opoziţia susţine însă că ar trebui găsite soluţii pentru construirea parcărilor şi abia apoi ar trebui sancţionaţi şoferii.

-Nu vă e teamă că vă ridică maşina?

-N-am parcat, am oprit un pic.

-Cum e cu locurile de parcare în sectorul 3?

-Foarte dificil. Sunt puţine, nu sunt locuri de parcare.

-De câte ori sunteţi nevoit să parcaţi aşa, neregulamentar?

-Păăăăi.... ori de câte ori vreau să mă duc în casă să iau ceva, atât.

Din primăvară, aceste scene ar putea fi tot mai rare dacă primăria pune în aplicare planul de a ridica maşinile. Deocamdată se lucrează la un regulament în acest sens.

Tudor Ionescu, consilier municipal: Este important totuşi să putem să avem un cadru legislativ prin care să intervenim atunci când există maşini care blochează fie treceri de pietoni, fie staţii de persoane care folosesc mijloace de transport în comun, care se parchează pe locuri destinate persoanelor cu dizabilităţi.

Acum, singurul sector unde se ridică maşini este cel condus de primarul Robert Negoiţă.

Robert Negoiţă, primarul Sectorului 3: Este profund în neregulă, de exemplu, faptul că au parcat maşinile şi au blocat linia de tramvai de mai multe ori în Sectorul 3. Ei nu vor să parcheze decât acolo, pe trecerea de pietoni, decât în intersecţie, decât acolo unde blochează circulaţia sau pun pietonii într-o situaţie foarte riscantă.

Potrivit noului regulament, şoferii vor scoate din buzunar cel puţin 350 de lei ca să îşi recupereze maşina.

Bucureştenii îşi doresc soluţii, în loc de pedepse.

-Cât de greu e cu locurile de parcare în Bucureşti?

-Foarte greu peste tot, nu doar în sectorul 3.

-Cât de mult staţi să căutaţi un loc de parcare?

-Poţi să stai şi jumătate de oră, mai ales dacă eşti în centrul Bucureştiului nu prea ai nicio şansă. Nu este corect ceea ce fac. Cred că ar putea să facă altceva, nu să se ocupe de construirea unor locuri de parcare, nu să ridice maşini.

-Vă e teamă că v-ar putea fi ridicată maşina?

-Mai mi-a fost ridicată până acum.

-De câte ori?

-De două ori.

Iniţiativa Municipalităţii este contestată şi de cei din opozitie.

Roxana Wring: Ea face parte din orice parte din orice abordare modernă a traficului într-un oraş, dar trebuie să fie ultimă măsură, nu prima. Începem întâi şi întâi din centrul oraşului, vedem care sunt necesităţile de parcare. E pur şi simplu o cheltuire a banului public.

Proiectul va intra în dezbatere publică pe 8 februarie.